4 Kupwa walonga kisōkelo kya mukuba,+ kya maboko 20 mu bula, maboko 20 mu bunkimbwa, ne maboko 10 mu bwimwa.2 Walonga Dijiba*+ dya byuma bisungululwe. Dyadi dijokoloke, tamba ku mulomo umo kutūla ku mulomo mukwabo dyadi na maboko 10, ne maboko 5 mu bwimwa, byadi bilomba lukamba lwa kupima nalo lwa bula bwa maboko 30 pa kwidijokoloja.+3 Kadi kwadi bidyangulwa bya myungu+ kunshi kwao, bijokoloke ku mulomo onso, dikumi mu bula bwa kuboko kumo bijokoloke Dijiba dyonso. Myungu yadi mu milongo ibidi misungululwe pamo nadyo bu kintu kimo.4 Dyadi ditentamine pa bañombe 12,+ bañombe 3 batadidile kungala, 3 batadidile kushika, 3 batadidile kunshi, ne 3 batadidile kutunduka; kadi Dijiba dyadi ditenteke pobadi, ne bya matako byabo byonso byadi bitadidile pa bukata.5 Kadi mutyika wadyo wadi na bula bwa bunkimbwa bwa dikasa;* ne milomo yadyo nayo yadi mipunge pamo bwa milomo ya kitomeno, pamo bwa maluba metoyole. Kibīko kya mema kyadi kibwanya kutweja* mabate* 3 000.6 Ne kadi, walonga byoilo dikumi bya koya’mo, watūla bitano ku lundyo ne bitano ku lunkuso.+ Badi bakenda’mo bintu byadi bingidijibwa pa kulambula kyamulambu kisōkwe.+ Inoko Dijiba dyadi dya koya’mo babitobo.+7 Kupwa walonga bitūlwa-binanu dikumi bya olo,+ monka mokilombwedilwe,+ webitūla mu tempelo, bitano ku lundyo ne bitano ku lunkuso.+8 Walonga ne mameza dikumi, weatūla mu tempelo, atano ku lundyo ne atano ku lunkuso;+ walonga ne ngeso 100 ya olo.9 Kupwa walonga ne kipango+ kya babitobo+ ne kipango kikatampe*+ ne milango ya kipango, walamika mukuba ku milango yabyo.10 Watūla Dijiba ku lundyo, dya pa bukata bwa kunshi ne kutunduka.+11 Kadi Hilama wapunga ne bininga bya buto, bipawa, ne ngeso.+Enka nenki Hilama wapwa mwingilo wawaingidile Mulopwe Solomone ku njibo ya Leza wa bine:+12 bikomo bibidi+ ne mitwe ya bikomo idi bwa ngeso yadi pangala pa bikomo bibidi’bya; makonde abidi+ a kupūta mitwe ibidi idi bwa ngeso yadi pangala pa bikomo;13 bipa bya mangelenade 400+ bya ku makonde abidi, milongo ibidi ya bipa bya mangelenade bya ku bukonde ne bukonde bwa kupūta mitwe ibidi ya bikomo idi bwa ngeso yadi pa bikomo;+14 matempa* dikumi ne byoilo dikumi pa matempa;+15 Dijiba ne bañombe 12 munshi mwadyo;+16 ne bininga bya buto, ne bipawa, ne nkanya,+ ne bipungwa byabyo byonso bya mukuba mukundule byobalongēle Mulopwe Solomone kudi Hilama-Abiva+ pa mwanda wa njibo ya Yehova.17 Mulopwe webisungulwila mu dilongo dya mutyika mu kipindi kya ntanda ya Yodano pa bukata bwa Sukote+ ne Zeleda.18 Solomone walonga bino bingidilwa byonso bipite’byo bungi; bulēmi bwa mukuba kebwadipo buyukene.+19 Solomone wapunga bipungwa byonso+ bya njibo ya Leza wa bine: kisōkelo kya olo;+ mameza+ patūlwe mikate milombolwe;+20 Bitūlwa-binanu ne binanu byabyo bya olo yonkayonka,+ bya kwakija kumeso kwa kyumba kya munda bininge mungya misoñanya;21 ne maluba, ne binanu, ne tunkwato,* byonso bya olo, olo yonkayonka’tu;22 ne mikashi ya kubula nayo mudilo, ngeso, bitomeno, ne bininga bya mudilo, byonso bya olo yonkayonka; ne kibelo kya njibo, milango yakyo ya munda ya Kijila Nakampata,+ ne milango ya njibo ya tempelo, byonso bya olo.+
lua_Latn